CELEX: 32013R1063
Language: lt
Date: 2013-10-30 00:00:00
Title: 2013 m. spalio 30 d. Komisijos įgyvendinimo reglamentas (ES) Nr. 1063/2013, kuriuo iš dalies keičiamas Reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas, dėl lygiavertiškumo sistemos naudojimo cukraus sektoriuje

31.10.2013   
            
            
               LT
            
            
               Europos Sąjungos oficialusis leidinys
            
            
               L 289/44
            
         KOMISIJOS ĮGYVENDINIMO REGLAMENTAS (ES) Nr. 1063/2013
   2013 m. spalio 30 d.
   kuriuo iš dalies keičiamas Reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas, dėl lygiavertiškumo sistemos naudojimo cukraus sektoriuje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1992 m. spalio 12 d. Tarybos reglamentą (EEB) Nr. 2913/92, nustatantį Bendrijos muitinės kodeksą (1), ypač į jo 247 straipsnį,
   kadangi:
   
               (1)
            
            
               Komisijos reglamento (EEB) Nr. 2454/93 (2) 74 priedo 3 punktu leidžiama naudoti žaliavinio cukranendrių cukraus (KN kodas 1701 11 90) ir žaliavinio runkelių cukraus (KN kodas 1701 12 90) lygiavertiškumo sistemą su sąlyga, kad bus gauti kompensaciniai produktai, klasifikuojami priskiriant KN kodą 1701 99 10 (baltasis cukrus);
            
         
               (2)
            
            
               tačiau Reglamento (EEB) Nr. 2454/93 74 priedo 3 punktas negali būti tinkamai taikomas, nes Sąjungoje nėra žaliavinio runkelių cukraus rinkos;
            
         
               (3)
            
            
               reikėtų rasti sprendimą, kuriuo būtų užtikrintas teisinis tikrumas dėl lygiaverčių prekių naudojimo cukraus sektoriuje;
            
         
               (4)
            
            
               paprastai baltasis cukrus iš cukrinių runkelių gaunamas taikant nenutrūkstamą procesą. Per tą procesą žaliavinis runkelių cukrus nėra gaunamas kaip atskiras produktas, taigi negali būti tiekiamas rinkai. Todėl pageidautina kaip lygiavertę prekę leisti naudoti ne žaliavinį runkelių cukrų, o cukrinius runkelius;
            
         
               (5)
            
            
               žaliavinio cukranendrių cukraus išeiga turėtų būti apskaičiuojama pagal Tarybos reglamento (EB) Nr. 1234/2007 (3) IV priedo B dalies III punkto 3 papunktį, nes tai specialus cukraus sektoriuje taikomas skaičiavimo metodas;
            
         
               (6)
            
            
               nuorodos į Kombinuotosios nomenklatūros (KN) kodus Reglamento (EEB) Nr. 2454/93 74 priedo 3 punkte turėtų būti atnaujintos dėl KN pasikeitimų;
            
         
               (7)
            
            
               todėl reikėtų atitinkamai iš dalies pakeisti Reglamento (EEB) Nr. 2454/93 74 priedo 3 punktą;
            
         
               (8)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2454/93 74 priedo 3 punktas pakeičiamas taip:
   
      „3.   Cukrus
      
      Prekių lygiavertiškumą gali būti leidžiama taikyti ne Sąjungoje pagamintam žaliaviniam cukranendrių cukrui (KN kodai 1701 13 90 ir (arba) 1701 14 90) ir cukriniams runkeliams (KN kodas 1212 91 80) su sąlyga, kad bus gauti kompensaciniai produktai, klasifikuojami priskiriant KN kodą 1701 99 10 (baltasis cukrus).
      Lygiavertis standartinės kokybės, kaip apibrėžta Tarybos reglamento (EB) Nr. 1234/2007 (4) IV priedo B dalies III punkte, žaliavinio cukranendrių cukraus kiekis apskaičiuojamas baltojo cukraus kiekį dauginant iš koeficiento 1,0869565.
      Lygiavertis nestandartinės kokybės žaliavinio cukranendrių cukraus kiekis apskaičiuojamas baltojo cukraus kiekį dauginant iš koeficiento, gauto 100 padalijus iš žaliavinio cukranendrių cukraus išeigos. Žaliavinio cukranendrių cukraus išeiga apskaičiuojama taip, kaip nustatyta Reglamento (EB) Nr. 1234/2007 IV priedo B dalies III punkto 3 papunktyje.
   
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. spalio 30 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 302, 1992 10 19, p. 1.
   
      (2)  1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253, 1993 10 11, p. 1).
   
      (3)  2007 m. spalio 22 d. Tarybos reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (OL L 299, 2007 11 16, p. 1).
   
      (4)  2007 m. spalio 22 d. Tarybos reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (OL L 299, 2007 11 16, p. 1).“